പത്ത് ലക്ഷത്തിന്റെ മയക്കുമരുന്നുകളുമായി കോട്ടയം സ്വദേശി അറസ്റ്റില് ഷൊര്ണൂര്: മംഗളലക്ഷദ്വീപ് എക്സ്പ്രസ് ട്രെയിനില്നിന്നു മയക്കുമരുന്നുമായി യുവാവ് പിടിയില്. കോട്ടയം പാലാ സ്വദേശി അനൂപാണ് 14 ഗ്രാം എം.ഡി.എം.എ., രണ്ടു ഗ്രാം ബ്രൗണ് ഷുഗര്, 40 ഗ്രാം കഞ്ചാവ് എന്നിവ സഹിതം പട്ടാമ്ബി എക്സൈസ് സംഘത്തിന്റെ പിടിയിലായത്. ഇന്നലെ രാവിലെ 6.20ന് ഷൊര്ണൂര് റെയില്വേ സ്റ്റേഷനില്നിന്നാണ് അനൂപിനെ പിടികൂടിയത്. രഹസ്യവിവരത്തിന്റെ അടിസ്ഥാനത്തില് പട്ടാമ്ബി എക്സൈസ് റേഞ്ച് ഷൊര്ണൂര് ആര്.പി.എഫിന്റെയും പാലക്കാട് ഇന്റലിജന്സ് ബ്യൂറോയുടെയും സഹകരണത്തോടെ പരിശോധന നടത്തിയത്. ഇയാളില്നിന്നു പിടിച്ചെടുത്ത മയക്കുമരുന്നിന് 10 ലക്ഷത്തോളം രൂപ വിലവരും.